**ΠΡΟΓΡΑΜΜΑ DEAR: ECOALITY
Πρόσκληση υποβολής προτάσεων 2025**

Πρόσκληση για την υποβολή προτάσεων για τη χρηματοδότηση νέων και οργανώσεων και για την ενδυνάμωσή τους ώστε να ηγηθούν τοπικών πρωτοβουλιών για την αντιμετώπιση οικολογικών κρίσεων και για την έμφυλη δικαιοσύνη

Contents

[**ΠΡΟΓΡΑΜΜΑ DEAR: ECOALITY Πρόσκληση υποβολής προτάσεων 2025** 1](#_Toc199969862)

[Εισαγωγή 3](#_Toc199969863)

[Εισαγωγή 3](#_Toc199969864)

[Ποιοι είμαστε: 3](#_Toc199969865)

[Γενικές πληροφορίες για το Έργο 4](#_Toc199969866)

[Στόχοι 4](#_Toc199969867)

[Θεματικές και Προτεραιότητες 5](#_Toc199969868)

[Επιλεξιμότητα 6](#_Toc199969869)

[Επιλέξιμοι αιτούντες 6](#_Toc199969870)

[Πεδίο εφαρμογής 6](#_Toc199969871)

[Επιλέξιμες Δραστηριότητες 6](#_Toc199969872)

[Δείκτες 8](#_Toc199969873)

[Πεδίο παρεμβάσεων του έργου 8](#_Toc199969874)

[Διάρκεια έργου 8](#_Toc199969875)

[Διαθέσιμος προϋπολογισμός 8](#_Toc199969876)

[Κατηγορίες προϋπολογισμού και κανόνες επιλεξιμότητας κόστους 8](#_Toc199969877)

[Ενδεικτικό χρονοδιάγραμμα και προθεσμίες 9](#_Toc199969878)

[Διαδικασία υποβολής αιτήσεων 9](#_Toc199969879)

[Παραδεκτό και έγγραφα 9](#_Toc199969880)

[Κοινές Αξίες και Πολιτικές 10](#_Toc199969881)

[Οικονομική ικανότητα 10](#_Toc199969882)

[Επιχειρησιακή ικανότητα 11](#_Toc199969883)

[Διαδικασία αξιολόγησης και ανάθεσης 11](#_Toc199969884)

[Κριτήρια ανάθεσης 11](#_Toc199969885)

[Υποχρεώσεις του Αιτούντος 13](#_Toc199969886)

[Βοήθεια 13](#_Toc199969887)

# Εισαγωγή

## Εισαγωγή

Η παρούσα πρόσκληση για υποβολή προτάσεων χρηματοδοτείται από το πρόγραμμα [**DEAR: Development Education and Awareness Raising Programme (Πρόσκληση 2022)**](https://international-partnerships.ec.europa.eu/policies/programming/programmes/dear-development-education-and-awareness-raising-programme_en) και δημοσιεύεται στο πλαίσιο του έργου **«Ecoality: Η νέα γενιά και οι τοπικές αρχές μαζί για την κλιματική και έμφυλη δικαιοσύνη»** (ΠΡΟΚΛΗΣΗ Μηχανισμού Γειτονίας, Ανάπτυξης και Διεθνούς Συνεργασίας (ΜΓΑΔΣ) -NDICI CHALLENGE-/2023/451-832). Συντονιστής φορέας του έργου είναι η Περιφέρεια Τοσκάνης, ενώ η ActionAid συμμετέχει ως εταίρος, στο πλαίσιο κοινοπραξίας με άλλες 4 Τοπικές Αρχές, 5 συνδεδεμένες Τοπικές Αρχές και 10 Οργανώσεις της Κοινωνίας των Πολιτών από 10 ευρωπαϊκές χώρες.

Το [**Έργο Ecoality**](https://dearprogramme.eu/project/ecoality/) στοχεύει στην προώθηση της κλιματικής και έμφυλης δικαιοσύνης, ενδυναμώνοντας τη νέα γενιά και τις τοπικές αρχές ώστε να αναλάβουν κοινή δράση. Μέσω της χρηματοδότησης από το Πρόγραμμα DEAR ενθαρρύνει την ηγεσία των νέων και την ενεργή συμμετοχή τους στην αντιμετώπιση παγκόσμιων οικολογικών και κοινωνικών προκλήσεων.

Η παρούσα πρόσκληση εντάσσεται στη **Δράση 3.2 - «Υποστήριξη πρωτοβουλιών υπό την ηγεσία των νέων (συμπεριλαμβανομένου του μηχανισμού χρηματοδοτικής στήριξης προς τρίτους - FSTP - και της στοχευμένης ενίσχυσης των ικανοτήτων των οργανώσεων υπό την ηγεσία των νέων**)», η οποία στοχεύει να ενισχύσει οργανώσεις υπό την υγεσία των νέων. Σκοπός είναι η στήριξη τοπικών λύσεων για την κλιματική και την έμφυλη δικαιοσύνη μέσω χρηματοδότησης και ενίσχυσης δεξιοτήτων.

## Ποιοι είμαστε:

**ActionAid:**

Η ActionAid είναι μια ανεξάρτητη, διεθνής οργάνωση που αγωνίζεται ενάντια στη φτώχεια και την αδικία στην Ελλάδα και σε όλο τον κόσμο. Οι προτεραιότητες της ActionAid στην Ελλάδα περιλαμβάνουν:

* Στήριξη των κοινωνικά αποκλεισμένων ατόμων – δίνοντάς τους τα μέσα να πιστέψουν στον εαυτό τους και να αναπτύξουν δεξιότητες για να βελτιώσουν τη ζωή τους.
* Προώθηση των αξιών της ενεργής πολιτειότητας, δηλαδή την υπεράσπιση των δημοκρατικών αξιών και των ανθρωπίνων δικαιωμάτων χωρίς διακρίσεις.
* Δημιουργία ευκαιριών για συμμετοχή στα κοινά, ατομικά ή ομαδικά - σε τοπικό και διεθνές επίπεδο.
* Άσκηση πίεσης ώστε να διαμορφωθούν δημόσιες πολιτικές που μειώνουν την αδικία και προωθούν τις αξίες της ενεργής πολιτειότητας.

**Ο Εκπαιδευτικός τομέας της ActionAid:**

Η ActionAid δραστηριοποιείται στον τομέα της εκπαίδευσης εδώ και 25 χρόνια. Με βασικές αξίες τη δικαιοσύνη, την αλληλεγγύη, την ενδυνάμωση και την ενσυναίσθηση οραματίζεται ένα συμπεριληπτικό, δημοκρατικό σχολικό περιβάλλον που θα συμβάλλει στη διαμόρφωση μίας αντίστοιχης κοινωνίας. Αναδεικνύοντας την κοινωνική διάσταση της εκπαίδευσης υιοθετεί τις αρχές της Παγκόσμιας Εκπαίδευσης, με έμφαση στην Ενεργή Πολιτειότητα. Μέσα από ένα ολιστικό μοντέλο βιωματικής μάθησης, που αξιοποιεί καινοτόμες μεθοδολογίες, καλλιεργεί και ενισχύει αξίες, δεξιότητες, γνώσεις, στάσεις και συμπεριφορές του ενεργού πολίτη, οποίος θα δημιουργήσει ένα δίκαιο και πιο βιώσιμο κόσμο.

Θεματικές:

* Ανθρώπινα δικαιώματα
* Κοινωνική, κλιματική και έμφυλη δικαιοσύνη
* Συμπερίληψη και σεβασμός στη διαφορετικότητα

**Κέντρο Νέων της ActionAid Hellas στη Θεσσαλονίκη**

Το Κέντρο Νέων της ActionAid Hellas στη Θεσσαλονίκη προωθεί την ενεργή συμμετοχή των νέων ηλικίας (18-30 ετών) στη ζωή της πόλης μέσω της δυνατότητας απασχόλησης, των τεχνών και του εθελοντισμού. Στόχος του είναι να ενισχύσει τις δεξιότητες των νέων και να τους δώσει τη
δυνατότητα να διαδραματίσουν ενεργό ρόλο στην κοινωνική, πολιτιστική και
οικονομική ζωή της πόλης τους, δημιουργώντας το πλαίσιο για μία βιώσιμη πόλη. Για περισσότερες πληροφορίες για το Κέντρο στη Θεσσαλονίκη, επισκεφτείτε την ιστοσελίδα: <https://www.actionaid.gr/i-drasi-mas/stin-koinotita/kentro-tis-actionaid-sti-thessaloniki>.

## Γενικές πληροφορίες για το Έργο

Το Ecoality ανταποκρίνεται στην επείγουσα ανάγκη αντιμετώπισης της κλιματικής αλλαγής, της φτώχειας και της ανισότητας, ιδίως μέσα από το πρίσμα της έμφυλης δικαιοσύνης. Λόγω του ότι οι περιθωριοποιημένες κοινότητες, ιδίως οι γυναίκες, πλήττονται δυσανάλογα από την κλιματική αλλαγή, υιοθετείται μια οικοφεμινιστική προσέγγιση για την ενδυνάμωση τόσο των νέων όσο και των τοπικών αρχών ώστε να αντιμετωπίσουν αυτές τις αλληλένδετες κρίσεις. Το έργο στηρίζεται στην παραδοχή του γεγονότος ότι οι νέοι αποτελούν κρίσιμους παράγοντες αλλαγής που, παρά την ευαισθητοποίησή τους, συχνά δεν διαθέτουν τις πλατφόρμες, τις δεξιότητες και τους πόρους για να επηρεάσουν αποτελεσματικά τη λήψη αποφάσεων.

Η Ελλάδα αντιμετωπίζει σημαντικές προκλήσεις που σχετίζονται με την κλιματική αλλαγή, τη φτώχεια και την ανισότητα, οι οποίες είναι στενά συνυφασμένες μεταξύ τους. Στα ζητήματα αυτά συγκαταλέγονται οι άνισες εκπομπές διοξειδίου του άνθρακα, ο δυσανάλογος αντίκτυπος των κλιματικών κρίσεων στις ευάλωτες κοινότητες και οι περιορισμένες δυνατότητες αντιμετώπισης τέτοιου είδους κρίσεων.

Η ανισότητα των φύλων επιδεινώνει τις επιπτώσεις της κλιματικής αλλαγής, καθώς οι γυναίκες και οι άνδρες επηρεάζονται με διαφορετικό τρόπο. Στόχος του έργου Ecoality είναι να προάγει μία οικοφεμινιστική προσέγγιση, δίνοντας έμφαση στη συλλογική ευθύνη, την ισονομία και τη συμπερίληψη. Το έργο επιδιώκει να μετασχηματίσει τις νοοτροπίες, τις δεξιότητες και τις δράσεις προς την κατεύθυνση τόσο της ισότητας των φύλων όσο και της οικολογικής ισότητας, προωθώντας τη συμμετοχή των νέων και τη συνεργασία μεταξύ τοπικών αρχών και οργανώσεων της κοινωνίας των πολιτών. Ενισχύοντας την αυτενέργεια, τις γνώσεις και την ικανότητα των νέων για δράση, το Ecoality στοχεύει στην καταπολέμηση των κλιματικών και έμφυλων ανισοτήτων, συμβάλλοντας στη βιώσιμη ανάπτυξη και στην ευρύτερη Ατζέντα του 2030.

# Στόχοι

Ο κύριος στόχος αυτής της πρόσκλησης είναι η **στήριξη πρωτοβουλιών που καθοδηγούνται από νέους και επικεντρώνονται στην κλιματική και έμφυλη δικαιοσύνη**. Συγκεκριμένα, στόχος μας είναι:

* να δώσουμε τη δυνατότητα στα νεαρά άτομα να σχεδιάσουν και να υλοποιήσουν τοπικές πρωτοβουλίες που σχετίζονται με τον οικοφεμινισμό, την οικολογική κρίση και τις ανισότητες, με την υποστήριξη των οργανώσεων-εταίρων, οι οποίες θα προσφέρουν στοχευμένες δράσεις ενίσχυσης ικανοτήτων και συνεχή καθοδήγηση (mentoring),
* να παρέχουμε χρηματοδότηση σε ενώσεις νέων (youth associations) για την υλοποίηση πρωτοβουλιών ενεργού πολιτειότητας στις κοινότητες, ενδυναμώνοντας τη νεολαία ώστε να αναλάβει ηγετικό ρόλο στη διαθεματική προσέγγιση της οικολογικής κρίσης σε τοπικό επίπεδο και την προώθηση της έκκλησης της Ecoality για κλιματική και έμφυλη δικαιοσύνη.

**Στο πλαίσιο αυτό, θα διατεθούν τέσσερις (4) χρηματοδοτήσεις, ύψους 5.000 ευρώ η καθεμία, για την υλοποίηση έργων στην Ελλάδα.**

# Θεματικές και Προτεραιότητες

Οι αιτήσεις θα πρέπει να αντιστοιχούν σε τουλάχιστον έναν από τους Τομείς Προτεραιότητας της πρόσκλησης.

Οι Προτεραιότητες της Πρόσκλησης είναι οι ακόλουθες:

1. **Διαθεματικότητα**[[1]](#footnote-2):

**Στόχος:** Η προώθηση πρωτοβουλιών που αναγνωρίζουν τους αλληλεπικαλυπτόμενους παράγοντες των κοινωνικών, οικονομικών και περιβαλλοντικών ανισοτήτων.

1. **Ενδυνάμωση των νέων**

**Στόχος:** Στήριξη των νέων προκειμένου να αναλάβουν ενεργούς ρόλους στις κοινότητές τους ώστε να αντιμετωπίσουν παγκόσμιες προκλήσεις.

1. **Κλιματική δικαιοσύνη**[[2]](#footnote-3)

**Στόχος:** Αντιμετώπιση των επιπτώσεων της κλιματικής αλλαγής, ιδίως στις ευάλωτες κοινότητες, και προώθηση βιώσιμων τοπικών λύσεων.

1. **Έμφυλη δικαιοσύνη**[[3]](#footnote-4)

**Στόχος:** Αντιμετώπιση της ανισότητας των φύλων και προώθηση των δικαιωμάτων των γυναικών, των κοριτσιών και των ατόμων της κοινότητας ΛΟΑΤΚΙA+.

# Επιλεξιμότητα

## Επιλέξιμοι αιτούντες

Οι ενδιαφερόμενες οργανώσεις μπορούν να υποβάλουν αίτηση είτε ως μεμονωμένοι αιτούντες είτε σε συμπράξεις ως συν-αιτούντες:

* **Επικεφαλής Αιτών** είναι ο ενιαίος υπεύθυνος φορέας που θα υποβάλει την πρόταση. Ο Επικεφαλής Αιτών ευθύνεται για την υλοποίηση των δράσεων, την υποβολή εκθέσεων και τη διαχείριση του προϋπολογισμού.
* **Συν-αιτών** είναι μία οργάνωση, διαφορετική από τον Επικεφαλής Αιτούντα, η οποία θα μοιραστεί την ευθύνη για την υλοποίηση μιας ή περισσότερων από τις προτεινόμενες δραστηριότητες και τη διαχείριση του προϋπολογισμού υλοποίησης. Οφείλει να πληροί τα ίδια κριτήρια επιλεξιμότητας με εκείνα του Επικεφαλής Αιτούντα. Μπορούν να υποβάλουν αίτηση το πολύ 2 Συν-αιτούντες.
* Οι **άτυπες ομάδες** δεν μπορούν να είναι οι άμεσοι αποδέκτες μιας επιχορήγησης και, ως εκ τούτου, δεν μπορούν να υποβάλουν απευθείας αίτηση. Ωστόσο, μπορεί να υποβληθεί αίτηση εξ ονόματός τους από μια νομίμως συσταθείσα οντότητα, η οποία θα εισπράξει τα κονδύλια και θα κατέχει τη συνολική ευθύνη για τις δραστηριότητες ως Επικεφαλής Αιτών. Συνεπώς, ο ρόλος των άτυπων ομάδων θα περιορίζεται στην υλοποίηση δραστηριοτήτων υπό την εποπτεία του Επικεφαλής Αιτούντος.
* Όλες οι οργανώσεις (ανεξάρτητα από το αν υποβάλλουν αίτηση ως Επικεφαλής Αιτούντες ή ως Συν-αιτούντες) πρέπει να είναι μη κερδοσκοπικές νομίμως συσταθείσες οργανώσεις της κοινωνίας των πολιτών ΟΚΟΙΠ, οι οποίες δεν έχουν λάβει χρηματοδότηση από την ΕΕ για το πρόγραμμα DEAR είτε ως Αιτούντες είτε ως Συν-αιτούντες, είτε ως Συνεργαζόμενοι Εταίροι από την τρέχουσα ή την προηγούμενη πρόσκληση του προγράμματος DEAR που προκηρύχθηκε το 2022. Ως εκ τούτου, περιλαμβάνονται:
	+ Οργανισμός νεολαίας
	+ Οργανώσεις υπό την ηγεσία νέων
	+ Ενώσεις εθελοντών με διοικητικό συμβούλιο αποτελούμενο κυρίως από νέους ηλικίας 18-29 ετών
	+ Οργανισμοί της Κοινωνίας των Πολιτών (ΟΚΠ) που ασχολούνται με τους νέους

**Μεμονωμένα άτομα δεν μπορούν να υποβάλουν αίτηση.**

# Πεδίο εφαρμογής

Οι επιλέξιμες πρωτοβουλίες θα πρέπει να επικεντρώνονται σε τοπικές λύσεις και δράσεις βασισμένες στην κοινότητα, οι οποίες ενσωματώνουν την κλιματική και έμφυλη δικαιοσύνη. Οι δραστηριότητες που υλοποιούνται από τον αποδέκτη της επιχορήγησης θα πρέπει να είναι εστιασμένες, πρακτικές και προσαρμοσμένες σε σαφώς προσδιορισμένες ομάδες-στόχους.

## Επιλέξιμες Δραστηριότητες

Οι επιλέξιμες δραστηριότητες μπορεί να περιλαμβάνουν, αλλά δεν περιορίζονται, στις εξής:

1. **Συνηγορία και άσκηση πίεσης για την κλιματική και έμφυλη δικαιοσύνη σε τοπικό ή περιφερειακό επίπεδο.**

**Ενδεικτικές δραστηριότητες:**

α) Οργάνωση ψηφισμάτων ή εκστρατειών με στόχο την επιρροή πολιτικών τοπικής αυτοδιοίκησης σε θέματα που αφορούν την κλιματική αλλαγή και την ισότητα των φύλων.

β) Συμβολή στην ανάπτυξη, προσαρμογή ή υλοποίηση σχεδίων δράσης ή προτάσεων για αλλαγές πολιτικής που προωθούν την οικο-κοινωνική μετατόπιση με προσεγγίσεις που ενσωματώνουν τη διάσταση του φύλου.

γ) Οργάνωση δημόσιων φόρουμ με τις τοπικές αρχές για την αντιμετώπιση των αλληλεπικαλυπτόμενων ζητημάτων φύλου και περιβάλλοντος.

1. **Εκστρατείες ευαισθητοποίησης του κοινού για την περιβαλλοντική βιωσιμότητα και την ισότητα των φύλων.**

**Πιθανές δραστηριότητες:**

α) Εκστρατείες στα μέσα κοινωνικής δικτύωσης που αναδεικνύουν τον ρόλο των γυναικών στην καταπολέμηση της κλιματικής αλλαγής.

β) Κοινοτικές εκδηλώσεις όπως flash mob ή street art για την προώθηση της βιωσιμότητας και της ισότητας των φύλων.

γ) Δημιουργία ψηφιακών πλατφορμών ή podcast με θέμα τον οικοφεμινισμό και τις επιπτώσεις της κλιματικής αλλαγής στις περιθωριοποιημένες ομάδες.

1. **Συμμετοχικές εκπαιδευτικές εκδηλώσεις, συμπεριλαμβανομένων εργαστηρίων, σεμιναρίων και φεστιβάλ, που προωθούν τη δράση για το κλίμα και την ενδυνάμωση των φύλων.**

**Πιθανές δραστηριότητες:**

α) Διαδραστικά εργαστήρια για λύσεις οικο-κοινωνικής μετατόπισης και πώς αυτές ωφελούν τις γυναίκες και τη νεολαία σε τοπικό επίπεδο.

β) Σχολικά σεμινάρια που εστιάζουν στην κλιματική δικαιοσύνη και στην ενδυνάμωση των γυναικών ως περιβαλλοντικών ηγετών.

γ) Διοργάνωση προβολών ταινιών και συζητήσεων για οικοφεμινιστικά ζητήματα με στόχο την ευαισθητοποίηση αναφορικά με τις έμφυλες επιπτώσεις των κλιματικών κρίσεων.

δ) Συμμετοχή σε ευρωπαϊκές εκδηλώσεις για την Παγκόσμια Εκπαίδευση και Ενεργή Πολιτειότητα/την ενδυνάμωση των νέων στη χώρα όπου πρόκειται να πραγματοποιηθούν οι δραστηριότητες (όπως η Εβδομάδα Παγκόσμιας Εκπαίδευσης ή μια πανευρωπαϊκή εκστρατεία ευαισθητοποίησης).

1. **Καινοτόμα κοινοτικά έργα που επικεντρώνονται στην οικολογική διατήρηση, την οικο-κοινωνική μετατόπιση ή τις βιώσιμες πρακτικές με έμφαση στη συμμετοχή γυναικών και περιθωριοποιημένων νέων.**

**Πιθανές δραστηριότητες:**

α) Δημιουργία κοινοτικών κήπων, υπό την καθοδήγηση των γυναικών και των νέων, για την προώθηση βιώσιμων γεωργικών πρακτικών.

β) Δημιουργία προγραμμάτων ανακύκλωσης υπό την ηγεσία των νέων με έμφαση στην ενδυνάμωση των νέων γυναικών και των περιθωριοποιημένων κοινοτήτων.

γ) Άλλες δραστηριότητες του έργου που συμβάλλουν σαφώς στην υλοποίηση της πρόσκλησης.

# Δείκτες

Οι χρηματοδοτούμενες οργανώσεις θα πρέπει να προσκομίζουν αποδεικτικά στοιχεία για τις διεξαχθείσες δραστηριότητες. Τα απαιτούμενα αποδεικτικά στοιχεία εξαρτώνται από τη φύση των δραστηριοτήτων και μπορεί να περιλαμβάνουν τα εξής:

* Αριθμός Δημοσιεύσεων
* Αριθμός δράσεων/εκστρατειών ευαισθητοποίησης που πραγματοποιήθηκαν
* Αριθμός ατόμων που συμμετείχαν στις δραστηριότητες του έργου
* Αριθμός πολιτικών/νόμων που επηρεάστηκαν
* Αριθμός δικαιούχων των παρεχόμενων υπηρεσιών (ειδική τηλεφωνική γραμμή, νομικές συμβουλές, συμβουλευτικές υπηρεσίες, άτυπη εκπαίδευση...)
* Αριθμός ατόμων που εκπαιδεύτηκαν
* Αριθμός επαγγελματιών/εμπλεκόμενων φορέων που συμμετείχαν
* Αριθμός εμπλεκόμενων φορέων/θεσμών που συμμετείχαν σε δραστηριότητες του έργου

Κατά τη φάση κοινής ενίσχυσης ικανοτήτων θα παρασχεθούν εργαλεία και εκπαίδευση για τον τρόπο μέτρησης και παρακολούθησης των δεδομένων.

# Πεδίο παρεμβάσεων του έργου

Τα προτεινόμενα έργα μπορούν να έχουν τοπική, περιφερειακή ή εθνική εμβέλεια. Οι δραστηριότητες πρέπει να υλοποιηθούν στην Ελλάδα.

# Διάρκεια έργου

Η διάρκεια του έργου θα είναι **6 μήνες.** Δεν δύναται να υπάρχουν παρατάσεις του έργου πέραν του χρονοδιαγράμματος αυτού.

# Διαθέσιμος προϋπολογισμός

Ο συνολικός προϋπολογισμός που διατίθεται για την παρούσα πρόσκληση ανέρχεται σε **20.000 ευρώ**, τα οποία διατίθενται από την **ActionAid Hellas,** η οποία χρηματοδοτείται από το Πρόγραμμα DEAR. **Συγκεκριμένα θα διατεθούν 4 χρηματοδοτήσεις των 5,000 ευρώ για έργα στην Ελλάδα.**

## Κατηγορίες προϋπολογισμού και κανόνες επιλεξιμότητας κόστους

Οι κατηγορίες προϋπολογισμού για την παρούσα πρόσκληση είναι οι εξής:

− Δαπάνες προσωπικού /Μισθοί έμμισθων εργαζομένων

- Kόστη που περιλαμβάνουν:

- (α) Ταξίδια και διαμονή

- (β) Άλλα αγαθά, έργα και υπηρεσίες όπως:

* Αμοιβές (εξωτερικές συμβάσεις για επαγγελματίες)
* Δαπάνες εκδηλώσεων/σεμιναρίων/εργαστηρίων (ενοικίαση χώρου, εστίαση, ενοικίαση εξοπλισμού, υλικά)
* Κόστος επικοινωνίας και προβολής (εκτύπωση, μετάφραση, μέσα κοινωνικής δικτύωσης, σελιδοποίηση, διαφημίσεις/marketing)

- Έμμεσες δαπάνες κατ' αποκοπή: 7% των επιλέξιμων άμεσων δαπανών

Δεν απαιτείται συγχρηματοδότηση. Η επιχορήγηση θα καλύψει τις άμεσες δαπάνες που σχετίζονται με το προσωπικό, τις δραστηριότητες, τα ταξίδια και τις δράσεις προβολής.

Η επιχορήγηση θα βασίζεται σε προϋπολογισμό και σε πραγματικές δαπάνες. Αυτό σημαίνει ότι θα καλύπτει ΜΟΝΟ συγκεκριμένους τύπους δαπανών (επιλέξιμες δαπάνες) και δαπάνες που έχουν πράγματι πραγματοποιηθεί για το έργο σας.

# Ενδεικτικό χρονοδιάγραμμα και προθεσμίες

|  |  |
| --- | --- |
| Έναρξη υποβολής προτάσεων  | 27 Ιουνίου 2025 |
| Προθεσμία υποβολής πλήρων προτάσεων | 27 Αυγούστου 2025 |
| Ανακοίνωση των αποτελεσμάτων της αξιολόγησης | 27 Αυγούστου – 30 Σεπτεμβρίου 2025 |
| Υπογραφή Συμφωνητικού | 30 Σεπτεμβρίου – 30 Οκτωβρίου 2025 |
| Έναρξη έργων | Τα έργα θα υλοποιηθούν απο 30 Οκτωβρίου 2025 – 30 Απριλίου 2026.  |
| Ημερομηνία λήξης του έργου | Σημειώνεται ότι όλα τα έργα πρέπει να έχουν ολοκληρωθεί έως τις **30 Απριλίου 2026.**  |

# Διαδικασία υποβολής αιτήσεων

Όλες οι προτάσεις πρέπει να υποβληθούν απευθείας ηλεκτρονικά μέσω ηλεκτρονικού ταχυδρομείου στην παρούσα διεύθυνση: lucy.avranas@actionaid.org. Τα αρχεία που υποβάλλονται (συμπεριλαμβανομένων των προσωπικών δεδομένων που περιλαμβάνονται στην αίτηση) θα φυλάσσονται για 6 έτη μετά την ολοκλήρωση του έργου σύμφωνα με τον κανονισμό ΕΕ/2016/679.

## Παραδεκτό και έγγραφα

Οι αιτούντες πρέπει να διασφαλίσουν ότι οι προτάσεις τους είναι πλήρεις και περιέχουν όλες τις απαιτούμενες πληροφορίες, καθώς και τα υποχρεωτικά παραρτήματα και δικαιολογητικά. Όλες οι αιτήσεις πρέπει να υποβληθούν μέσω email στην lucy.avranas@actionaid.org με θέμα **Ecoality – Υποβολή Αίτησης στο Πλαίσιο της Πρόσκλησης** πριν από την προθεσμία της πρόσκλησης, στις **6 Αυγούστου 2025.**

Οι προτάσεις (συμπεριλαμβανομένων των παραρτημάτων και των δικαιολογητικών) πρέπει να υποβάλλονται με τη χρήση των παρακάτω εντύπων.

* Πλήρες έντυπο αίτησης υποβολής πρότασης (Παράρτημα 1)
* Έντυπο προϋπολογισμού (Παράρτημα 2)
* Υπεύθυνη Δηλωση (Declaration of Honour) (Παράρτημα 3)

Θα γίνονται δεκτές μόνο ηλεκτρονικές αιτήσεις.

# Κοινές Αξίες και Πολιτικές

Ο αιτών συμφωνεί ότι θα συμμορφώνεται με τις ακόλουθες κατευθυντήριες αρχές & εσωτερικές πολιτικές, καθ' όλη τη διάρκεια της προγραμματικής του προσέγγισης στο πλαίσιο της συμφωνίας:

Αρχές:

α) **Αμοιβαίος σεβασμός**, που απαιτεί να αναγνωρίζουμε την εγγενή αξία κάθε ανθρώπου και τη σημασία της διαφορετικότητας.

β) **Ισότητα και Δικαιοσύνη**, που απαιτεί να διασφαλίζουμε την υλοποίηση του οράματός μας για όλους, ανεξαρτήτως φύλου, σεξουαλικού προσανατολισμού και ταυτότητας φύλου, φυλής, εθνότητας, κάστας, κοινωνικής τάξης, ηλικίας, κατάστασης υγείας, αναπηρίας, τόπου διαμονής και θρησκείας.

γ) **Ακεραιότητα**, που απαιτεί να είμαστε ειλικρινείς, διαφανείς και υπόλογοι σε όλα τα επίπεδα για την αποτελεσματικότητα των δράσεών μας και την από μέρους μας χρήση των πόρων και ανοιχτοί στις αποφάσειςην και την επικοινωνία μας με άλλους.

δ) **Αλληλεγγύη με Άτομα που Ζουν σε Συνθήκες Φτώχειας και Αποκλεισμού**, η οποία θα αποτελεί το μόνο σημείο που μεροληπτούμε στη δέσμευσή μας για την καταπολέμηση της φτώχειας, της αδικίας και της ανισότητας των φύλων·
ε) **Θάρρος της Γνώμης**, που απαιτεί να είμαστε δημιουργικοί και ριζοσπαστικοί, τολμηροί και καινοτόμοι – χωρίς φόβο αποτυχίας – με στόχο να επιτύχουμε τον μέγιστο δυνατό αντίκτυπο στις αιτίες της φτώχειας, της αδικίας και της ανισότητας των φύλων.

ζ) **Ανεξαρτησία από κάθε θρησκευτική ή κομματική πολιτική πεποίθηση** και
η) **Ταπεινότητα**, αναγνωρίζοντας ότι αποτελούμε μέρος μιας ευρύτερης συμμαχίας κατά της φτώχειας και της αδικίας.

[Εσωτερικές πολιτικές της ActionAid](https://actionaid.gr/i-diafaneia-kai-i-logodosia-einai-basikes-mas-axies):

* 1. Κώδικας δεοντολογίας
	2. Γενικό πλαίσιο για την σεξουαλική παρενόχληση, εκμετάλλευση, κακοποίηση και προστασία
	3. Πολιτική για την προστασία των παιδιών
	4. Πολιτική προστασίας από σεξουαλική εκμετάλλευση και κακοποίηση στις κοινότητες (PSEA)
	5. Πολιτική για σεξουαλική παρενόχληση, εκμετάλλευση και κακοποίηση στην εργασία (SHEA)
	6. Πολιτική κατά της απάτης και της διαφθοράς
	7. Πολιτική κατά της σύγχρονης δουλείας και της εμπορίας ανθρώπων
	8. Πολιτική κατά της χρηματοδότησης της τρομοκρατίας
	9. Πολιτική για τις καταγγελίες
	10. Πολιτική προστασίας προσωπικών δεδομένων
	11. Πολιτική ασφάλειας και προστασίας.

## Οικονομική ικανότητα

Οι αιτούντες πρέπει να διαθέτουν σταθερούς και επαρκείς πόρους για την υλοποίηση των έργων.

## Επιχειρησιακή ικανότητα

Οι αιτούντες πρέπει να διαθέτουν την τεχνογνωσία, τα προσόντα και τους πόρους για την επιτυχή υλοποίηση των έργων (συμπεριλαμβανομένης επαρκούς εμπειρίας σε έργα συγκρίσιμου μεγέθους και φύσης).

# Διαδικασία αξιολόγησης και ανάθεσης

Οι υποβληθείσες αιτήσεις που ακολουθούν την περιγραφείσα στο παρόν έγγραφο διαδικασία θα εξεταστούν από Επιτροπή Αξιολόγησης με βάση τα παρακάτω κριτήρια. Οι προτάσεις θα ελεγχθούν αρχικά ως προς τις τυπικές προϋποθέσεις (παραδεκτό και επιλεξιμότητα). Οι προτάσεις που θα κριθούν παραδεκτές και επιλέξιμες θα αξιολογούνται με βάση τα κριτήρια επιχειρησιακής ικανότητας και ανάθεσης και στη συνέχεια θα κατατάσσονται σύμφωνα με τη βαθμολογία τους.

Σε περίπτωση που κάποιες προτάσεις ισοβαθμίσουν , η αξιολόγηση τους θα γίνει με την ακόλουθη μέθοδο, ξεκινώντας από την ομάδα με την υψηλότερη βαθμολογία και συνεχίζοντας κατά φθίνουσα σειρά:

1) Προτάσεις που ανήκουν στον ίδιο θεματικό τομέα θα ιεραρχηθούν σύμφωνα με τη βαθμολογία που έχουν λάβει για το κριτήριο ανάθεσης **«Συνοχή και ποιότητα του έργου»**. Σε περίπτωση ισοβαθμίας, η προτεραιότητα θα δοθεί με βάση τη βαθμολογία τους για το κριτήριο **«Αναμενόμενα αποτελέσματα σε τοπικό επίπεδο».**

2) Όλες οι προτάσεις θα ενημερωθούν για το αποτέλεσμα της αξιολόγησης.

Τα αποτελέσματα της διαδικασίας επιλογής θα κοινοποιηθούν στους συμμετέχοντες οργανισμούς. Επιπλέον, ο κατάλογος των επιλεγμένων οργανώσεων θα δημοσιευθεί στην ιστοσελίδα του έργου.

## Κριτήρια ανάθεσης

Τα κριτήρια ανάθεσης για την παρούσα πρόσκληση είναι τα ακόλουθα:

|  |  |  |  |  |  |
| --- | --- | --- | --- | --- | --- |
|  | **Κριτήριο / Πτυχές που πρέπει να πληροί η αίτηση** | **Περιγραφή** | **Βαρύτητα Κριτηρίου** | **Βαθμολογία (0-5)** | **Συνολική Βαθμολογία (Βαρύτητα Κριτηρίου x Βαθμολογία)** |
| 1 | Επιλεξιμότητα του/των Αιτούντος/ Αιτούντων | Επαληθεύει το εάν ο/οι Αιτών/Αιτούντες πληροί/πληρούν τις απαιτήσεις επιλεξιμότητας της πρόσκλησης. | (Κριτήρια αποδοχής/αποκλεισμού) |  |  |
| 2 | Συνοχή και ποιότητα του έργου | Αξιολογεί τη λογική δομή, τη σαφήνεια των στόχων και τη σκοπιμότητα των δραστηριοτήτων. | 20 |  |  |
| 3 | Συνάφεια με τους στόχους της πρόσκλησης και το Ecoality | Αξιολογεί πόσο καλά ευθυγραμμίζεται η πρόταση με τους στόχους της πρόσκλησης και την αποστολή και τους στόχους του Ecoality. | 15 |  |  |
| 4 | Άμεση συμμετοχή νέων τόσο ως παράγοντες αλλαγής εντός της οργάνωσης όσο και ως δικαιούχοι | Αξιολογεί εάν το σχέδιο εμπλέκει ενεργά τους νέους με ουσιαστικό τρόπο και τους συμπεριλαμβάνει σε δραστηριότητες. | 20 |  |  |
| 5 | Καινοτομία | Εξετάζει την πρωτοτυπία και τη δημιουργικότητα της προσέγγισης και των λύσεων του έργου. | 10 |  |  |
| 6 | Αναμενόμενα αποτελέσματα σε τοπικό επίπεδο | Αξιολογεί τη δυνατότητα του έργου να δημιουργήσει θετικά, διαρκή αποτελέσματα στην τοπική κοινότητα. | 10 |  |  |
| 7 | Αποδοτικότητα κόστους | Αναλύει την αποτελεσματικότητα του προϋπολογισμού καθώς και αν το κόστος δικαιολογείται από τα αναμενόμενα αποτελέσματα. | 10 |  |  |
| 8 | Συνάφεια της εταιρικής σχέσης & συμπερίληψη ομάδων νέων | Εξετάζει την αξία και τη συμμετοχικότητα των εταιρικών σχέσεων, ιδίως σε άτυπες ομάδες νέων. | 15 |  |  |

Όλες οι προτάσεις θα αξιολογηθούν με χρήση μιας κλίμακας βαθμολόγησης από 0 έως 5, όπου το 0 αντιστοιχεί στη χαμηλότερη και το 5 στην υψηλότερη βαθμολογία. Κάθε κριτήριο έχει διαφορετική βαρύτητα στον πίνακα αξιολόγησης και κάθε Επιτροπή Αξιολόγησης είναι υπεύθυνη να εκτιμήσει κατά πόσο κάθε αιτών πληροί τα κριτήρια, χρησιμοποιώντας αντίστοιχα την κλίμακα 0–5.

|  |
| --- |
| ***Scale of points***  |
| ***5 - Εξαιρετικό:*** *Το κριτήριο πληρούται πλήρως και αντιμετωπίζεται πολύ καλά.* |
| ***4 - Καλό:*** *Το κριτήριο αντιμετωπίζεται καλά, αν και θα μπορούσαν να γίνουν μικρές βελτιώσεις.* |
| ***3 - Μέτριο:*** *Το κριτήριο αντιμετωπίζεται αλλά λείπουν σημαντικές λεπτομέρειες.* |
| ***2 - Ανεπαρκές:*** *Ορισμένες πτυχές του κριτηρίου καλύπτονται, αλλά συνολικά η αντιμετώπιση είναι ανεπαρκής.* |
| ***1 - Πολύ ανεπαρκές:*** *Το κριτήριο αντιμετωπίζεται αλλά με σοβαρές αδυναμίες.* |
| ***0 - Δεν αντιμετωπίζεται:*** *Το κριτήριο δεν καλύπτεται ή είναι εντελώς ανεπαρκές.* |

 **Επιπλέον, για να θεωρηθεί επιτυχής μια πρόταση, πρέπει να:**
• Συγκεντρώσει ελάχιστο όριο 300 βαθμών (δηλαδή 60% της συνολικής διαθέσιμης βαθμολογίας)
• Λάβει τουλάχιστον 45 βαθμούς στο κριτήριο «Συνάφεια με τους στόχους της πρόσκλησης και του Ecoality».

# Υποχρεώσεις του Αιτούντος

Όλες οι οργανώσεις πρέπει να συμμετέχουν στις σχετικές δραστηριότητες ανάπτυξης ικανοτήτων που παρέχονται από τον χορηγό.

# Βοήθεια

Για οποιαδήποτε απορία, επικοινωνήστε με την lucy.avranas@actionaid.org.

1. Η διαθεματικότητα αναγνωρίζει τον τρόπο με τον οποίο διαφορετικές πτυχές της ταυτότητας -όπως η εθνικότητα, το φύλο, η σεξουαλικότητα, η κοινωνική τάξη και η ικανότητα– αλληλεπικαλύπτονται και δημιουργούν μοναδικές δυναμικές καταπίεσης και προνομίων. [↑](#footnote-ref-2)
2. Η προσέγγιση του Ecoality για την κλιματική δικαιοσύνη αφορά την επίτευξη μιας δίκαιης και ισότιμης κατανομής των βαρών και των επιπτώσεων της κλιματικής αλλαγής, καθώς και των προσπαθειών για τον μετριασμό της κλιματικής κρίσης. Αυτό συνεπάγεται την τοποθέτηση της ζωής στο επίκεντρο του μέλλοντός μας, την προάσπιση των δικαιωμάτων των πιο ευάλωτων ανθρώπων και τη διασφάλιση ότι όλοι οι άνθρωποι, ιδίως οι γυναίκες και οι πλέον ευάλωτες ομάδες, θα μπορούν να συμμετέχουν σε διαδικασίες λήψης αποφάσεων που είναι δίκαιες, αξιόπιστες, ανοιχτές και απαλλαγμένες από τη διαφθορά. [↑](#footnote-ref-3)
3. Η προσέγγιση του Ecoality για την έμφυλη δικαιοσύνη αφορά την αποδόμηση των διασταυρούμενων συστημάτων καταπίεσης, την ανακατανομή της εξουσίας για την επίτευξη της ισότητας των φύλων και την προστασία, την προώθηση και την κατοχύρωση των δικαιωμάτων των γυναικών, των κοριτσιών και των ατόμων της κοινότητας ΛΟΑΤΚΙA+, απαλλαγμένων από κάθε μορφή βίας και διακρίσεων. [↑](#footnote-ref-4)